sukhrobnurali/uzbek-legal-corpus huggingface dataset:
PILLAGA DAVLAT BUYURTMASINI KAMAYTIRISH TOʻFRISIDA
(resolution, 2021-02-22)

Respublika jamoa va davlat xoʻjaliklarini ragʻbatlantirish va pillachilikni rivojlantirish maqsadida Vazirlar Mahkamasi qaror qiladi: 1. Oʻzbekistonning taraqqiyot istiqbolini belgilash qoʻmitasi, Oʻzbekiston Respublikasi Moliya vazirligi va Qishloq xoʻjaligi vazirligining respublika fondiga pilla yetkazib berish yuzasidan davlat buyurtmasini belgilangan topshiriqning 75 foizigacha kamaytirish toʻgʻrisidagi taklifi qabul qilinsin. Davlat buyurtmasidan ortiqcha olingan pillaning qolgan qismi jamoa va davlat xoʻjaliklarining ixtiyoriga koʻra shartnomaviy (erkin) narxlarda sotiladi. 2. Vazirlar Mahkamasining 1992-yil 21-yanvardagi 23-son qarorning 1-ilovasiga va koʻrsatilgan qarorning 2-bandiga tegishli oʻzgartishlar kiritilsin.
Oʻzbekiston Respublikasi hududida joylashgan havo-desant qoʻshinlari, harbiy-transport aviatsiyasi, razvedka va taʼminot qismlari toʻgʻrisida
(decree, 2022-12-16)

4. Oʻzbekiston Respublikasi yurisdiksiyasiga Oʻtayotgan harbiy tuzilmalarning qoʻmondonlik tarkibiga, shaxsiy tarkib tomonidan yuklatilgan vazifalarning soʻzsiz bajarilishi taʼminlansin, bunda harbiy qismning barcha harbiy xizmatchilari, ishchi va xizmatchilari va ularning oila aʼzolarini ijtimoiy va huquqiy muxofazasini kafolatlovchi Oʻzbekiston Respublikasining normativ hujjatlari ularga tatbiq etilishini nazarda tutsin. 1991-yil 31-avgustdagi “Oʻzbekiston Respublikasining davlat mustaqilligi asoslari toʻgʻrisida”gi Qonun, Oʻzbekiston Respublikasi Oliy Kengashining 1992-yil 14-yanvardagi “Oʻzbekiston Respublikasi hududida joylashgan harbiy qismlar va harbiy-taʼlim muassasalari toʻgʻrisidagi” qarori va 1992-yil 20-martda Kiyev shaxrida imzolangan Mustaqil Davlatlar Hamdoʻstligi davlat Rahbarlari Kengashi harbiy masalalar boʻyicha Bitimlariga muvofiq, 1992-yilning 1-mayidan kOʻrsatilgan qoʻshinlarning sobiq harbiy tuzilmalar tomonidan moliyalashtirilishi toʻxtatilishini inobatga olib, shuningdek, ushbu harbiy qismlar harbiy xizmatchilarining va Oʻzbekiston Respublikasi halq deputatlarining bir necha murojaatlarini hisobga olgan holda: 1. Respublika hududida joylashgan havo-desant qoʻshinlari, harbiy-transport aviatsiyasi, razvedka va taʼminot qismlari ilovaga* muvofiq Oʻzbekiston Respublikasi yurisdiksiyasiga olinsin. 2. Oʻzbekiston Respublikasi yurisdiksiyasiga olingan havo-desant qOʻshinlari, harbiy-transport aviatsiyasi, razvedka va taʼminot qismlariga rahbarlik qilish Oʻzbekiston Respublikasi Mudofaa vazirligiga yuklatilsin. 3. Oʻzbekiston Respublikasi Mudofaa ishlari vaziri (Oʻrtoq T. Axmedov) yurisdiksiyaga olingan harbiy tuzilmalarni Oʻzbekiston Respublikasi Qurolli Kuchlarini saqlash uchun ajratilgan harajatlar smetasi va jamgʻarmalar doirasida moliyalashtirilishi va moddiy-texnik taʼminotini taʼminlasin.
YAYLOV CHORVACHILIGI XOʻJALIKLARI XODIMLARINING ISH HAQIGA USTAMALARNING KOEFFITSIYENTLARINI TASDIQLASH TOʻGʻRISIDA
(resolution, 2025-11-10)

Oʻzbekiston Respublikasi Prezidentining “Yaylov chorvachiligi (qorakoʻlchilik, qoʻychilik, yilqichilik va tuyachilik) xodimlarini ijtimoiy himoya qilishning qoʻshimcha chora-tadbirlari toʻgʻrisida” 1992-yil 7-yanvardagi Farmonining 3-bandiga muvofiq Vazirlar Mahkamasi qaror qiladi: 1. Oʻzbekiston Respublikasi Mehnat vazirligi va viloyatlarning hokimliklari bilan kelishilgan yaylov chorvachiligi xoʻjaliklari xodimlarining (roʻyxat ilova qilinadi) ish haqiga ustamalarning koeffitsiyentlari tasdiqlansin. Koʻrsatilgan ish haqiga ustamalar xoʻjaliklar va korxonalarning daromadlari hisobidan amalga oshirilsin. 2. Qoraqalpogʻiston Respublikasi Vazirlar Kengashiga respublika xoʻjaliklari uchun xuddi shunday roʻyxatni tasdiqlash tavsiya etilsin.
OʻZBEKISTON DAVLAT JAHON TILLARI UNIVERSITETINI TAShKIL QILISh TOʻGʻRISIDA
(decree, 1992-05-12)

Oʻzbekiston fuqarolari jahon tillarini egallashlari, ularni umuminsoniy qadriyatlardan bahramand qilish, jahon sivilizatsiyasi yutuqlaridan foydalanishda til toʻsiqlarini bartaraf etish, kengayib borayotgan xalqaro aloqalarni yuqori malakali tarjimon va mutaxassislar bilan taʼminlash, bu sohadagi mavjud kadrlarni, moddiy-moliyaviy mablagʻlarni jamlash maqsadida: 1. 1992-yilning 15-iyunida Toshkent davlat chet tillar pedagogika instituti bilan Respublika rus tili va adabiyoti pedagogika institutining negizida Oʻzbekiston Davlat jahon tillari universitetini tashkil etish toʻgʻrisida Oliy va oʻrta maxsus taʼlim vazirligi va Xalq taʼlimi vazirligining taklifi qabul qilinsin. 2. Quyidagilar universitetning asosiy vazifalari etib belgilansin: — rivojlangan mamlakatlarning yutuqlaridan foydalanib, BMTning rasmiy tillari boʻyicha mutaxassislar tayyorlash yangi konsepsiyasini ishlab chiqish va amalga oshirish; — butun taʼlim tizimi uchun chet tillar oʻqituvchilarini, shuningdek keng sohali tarjimonlarni tayyorlash; — ilmiy-uslubiy muammolarni va oʻquv materiallarini ishlab chiqish, respublika oliy oʻquv yurtlari chet tillar fakultetlari va kafedralari bilan Fanlar akademiyasining faoliyatini muvofiqlashtirish; — turli xil tajribalar oʻtkazish yoʻli bilan oʻqitishning kompyuter texnikasi va audiovizual vositalarini qoʻllangan holda chet tillarga jadal oʻrgatish usullarini joriy qilish; — chet tillar tarjimonlari va oʻqituvchilarining malakasini oshirish; — talabalar va mutaxassislarning bilimlariga baho berishda taʼlim jarayoniga sinov amaliyotini joriy qilish; — tegishli sohadagi xorijiy oʻquv yurtlari bilan bevosita aloqalar oʻrnatish, ular bilan hamkorlik va oʻzaro yordam toʻgʻrisida uzoq muddatli shartnomalar tuzish; — oʻzining intellektual imkoniyatlaridan faol foydalanish hisobiga valyuta mablagʻlari jamgʻarmasini tuzish; — universitetning moddiy-texnika negizini mustahkamlash va uning mulkini koʻpaytirish. 3. Vazirlar Mahkamasi 10 kun muddat ichida tegishli qarorni tayyorlasin va unda mazkur Farmonni roʻyobga chiqarishga doir tashkiliy chora-tadbirlar koʻzda tutilsin.
RESPUBLIKA AHOLISINI DORIVOR VOSITALAR VA TIBBIYOTDA IShLATILADIGAN MAHSULOTLAR BILAN TAʼMINLAShNING KEChIKTIRIB BOʻLMAYDIGAN ChORA-TADBIRLARI TOʻGʻRISIDA
(resolution, 1993-01-08)

Bozor munosabatlarining shakllanishi sharoitida xalq isteʼmoli mollari narxlarining erkinlashtirilishi munosabati bilan hamda aholini dori-darmonlar va preparatlar bilan taʼminlashni yaxshilash maqsadida Vazirlar Mahkamasi qaror qiladi: 1. 1992-yil 11-maydan boshlab dori-darmonlar va tibbiyot mahsulotlariga cheklangan chakana narxlar joriy etilsin. Hayotiy muhim preparatlarning cheklangan chakana narxlari 1-ilovaga muvofiq tasdiqlansin. 2. Aholining alohida toifasiga bepul va imtiyozli ravishda dori-darmonlar berishning amaldagi tartibi 2-ilovaga muvofiq saqlab qolinsin. 3. Oʻzbekiston Respublikasi Moliya vazirligi Sogʻliqni saqlash vazirligi bilan birgalikda oʻn kun muddat ichida ulgurji va chakana narxlar oʻrtasidagi farqlarning, shuningdek, shu munosabat bilan dorixona muassasalari koʻradigan zararlarning oʻrnini qoplashni nazarda tutgan holda, dori-darmonlar va tibbiyot mahsulotlari preyskurantlarini tasdiqlasin. 4. Oʻzbekistonning taraqqiyot istiqbolini belgilash qoʻmitasi Oʻzbekiston Respublikasi Sogʻliqni saqlash vazirligiga dori.-darmonlar va tibbiyot mahsulotlari ishlab chiqarish hajmini koʻpaytirish maqsadida va dori-darmonlar, xomashyo va materiallar sotib olish, shuningdek, ularni respublika tashqarisidan xarid qilish maqsadida valyuta mablagʻlari ajratishni nazarda tutsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari oʻrtoq M. Q. Qoraboyev zimmasiga yuklatilsin.
AHOLINING OʻZBEKISTON JAMGʻARMALAR BANKI MUASSASALARIDA SAQLANAYOTGAN OMONATLARI BOʻYIChA FOIZ STAVKALARINI OShIRISh HAQIDA
(resolution, 1993-01-16)

Narxlarning erkinlashtirilishi munosabati bilan aholi jamgʻarmalarining oʻz qiymatini yoʻqotishdan muhofaza qilish va aholi pul mablagʻlarini qoʻshimcha ravishda jalb etish maqsadida Vazirlar Mahkamasi qaror qiladi: 1. Aholining Oʻzbekiston davlat-tijorat jamgʻarmalar banki muassasalarida saqlanayotgan omonatlari boʻyicha foiz stavkalari quyidagi miqdorlarda oshirilsin: — yoʻqlab olinadigan omonatlar boʻyicha — 2 foizdan 3 foizgacha; — saqlanish muddati belgilangan quyidagi muddatli omonatlar boʻyicha: 1 yildan 3 yilgacha — 5 foizdan 7 foizgacha; 3 yildan 5 yilgacha —7 foizdan 10 foizgacha; 5 yildan koʻp boʻlganda — 9 foizdan 15 foizgacha. Shu bilan bir vaqtda: yoshlar—mukofot omonatlariga — 5 foizdan 7 foizgacha; maqsadli bolalar va toʻplanadigan omonatlarga — 9 foizdan 15 foizgacha oshirilsin. 2. Aholining omonatlari boʻyicha foiz stavkalarini oshirishning asosiy manbalari etib aholi omonatlarining Oʻzbekiston davlat banki va tijorat banklaridagi kredit resurslar sifatida joylashtirilishi hisobiga paydo boʻladigan jamgʻarmalar banki muassasalarining daromadlari hisoblansin. 3. Yangi foiz stavkalarini joriy etish Oʻzbekiston jamgʻarmalar banki muassasalarida saqlanayotgan omonatlarga 1992-yilning 1-yanvaridan boshlab amalga oshirilsin.
AVIATSIYA VA AVTOMOBILDA TAShISh TARIFLARI TOʻGʻRISIDA
(resolution, 2021-02-22)

Yoqilgʻi, aviatsiya va avtomobil texnikasi, asbob-uskunalar va boshqa moddiy resurslar narxlari oshgan sharoitda respublika fuqaro aviatsiyasi va avtotransport korxonalarining normal ish rejimini taʼminlash maqsadida Vazirlar Mahkamasi qaror qiladi: 1. 1992-yilning 6-mayidan boshlab aviatashishlar va fuqaro aviatsiyasi xizmatlarini, avtomobil transportida bajariladigan shaharlararo avtobus marshrutlarida yuk va yoʻlovchilar tashishni shartnomaviy (erkin) narxlarga oʻtkazish amalga oshirilsin. 2. Aviatsiya va avtomobil transporti yoʻlovchilarining alohida toifalari uchun qonunchilik bilan nazarda tutilgan, 1992-yilning 6-mayigacha amalda boʻlgan imtiyozlar saqlab qolinsin. 3. Aviatsiya va avtotransport korxonalari uchun Oʻzbekiston Respublikasi budjetiga oʻtkaziladigan ajratmalarning miqdori saqlab qolinsin. 4. Oʻzbekiston Respublikasi Prezidenti huzuridagi Vazirlar Mahkamasining 1992-yil 9-yanvardagi 4-son va 1992-yil 21-yanvardagi 20-son qarorlari bilan tasdiqlangan havo transportida tashish, yuk avtomobillarida yuk, shaharlararo avtobus marshrutlarida yoʻlovchilar tashish uchun tariflarning chegaraviy miqdorlari bekor qilinsin.
OʻZBEKISTON NEFT VA GAZ SANOATI DAVLAT KONSERNI “OʻZBEKNEFTGAZ”NI TAShKIL QILISh TOʻGʻRISIDA
(decree, 1992-12-23)

Oʻzbekistonning neft va gaz konlarini har tomonlama va samarali oʻzlashtirish, respublika xalq xoʻjaligi va aholisini gaz, gaz kondensati, neft hamda ularni qayta ishlash mahsulotlari bilan barqaror taʼminlash, neft va gaz sanoatini boshqarish tuzilmasini yanada takomillashtirish maqsadida: 1. “Sredazgazprom”, “Oʻzbekneft”, “Fergananefteorgsintez” ishlab chiqarish birlashmalarining, “Sredazneftegazstroy” ishlab chiqarish qurilish-montaj birlashmasining “Oʻzbekiston Respublikasi korxonalari toʻgʻrisida”gi Qonunga muvofiq Oʻzbekiston neft va gaz sanoati davlat konserni “Oʻzbekneftgaz”ni tashkil etish toʻgʻrisidagi taklifi qabul qilinsin. 2. Quyidagilar “Oʻzbekneftgaz” davlat konserni faoliyatining asosiy vazifalari va yoʻnalishlari etib belgilansin: respublika hududiga neft, gaz va gaz kondensatini izlash, qazib chiqarish, qayta ishlash va tashishni, gaz, neft hamda neft va gazni qayta ishlash sanoati inshootlari qurilishini amalga oshiruvchi birlashmalar, korxonalar va tashkilotlarning faoliyatini muvofiqlashtirish; neft va gaz konlaridan samarali foydalanishni, respublikada neft, gaz hamda neft va gazni qayta ishlash sanoati yanada rivojlanishini, neft va gaz zaxiralari koʻpayishini taʼminlash; konsern tizimida yagona texnikaviy siyosatni oʻtkazish, korxonalarni kengaytirishda, qayta qurish va texnika bilan qayta qurollantirishda, zamonaviy texnologiyalarni ishlab chiqish va oʻzlashtirishda koʻmaklashish; neft, gaz hamda gaz kondensatini izlash, qazib chiqarish, qayta ishlash va tashish sohasidagi ilmiy-tadqiqot, qidiruv va loyiha-konstruktorlik ishlarini tashkil qilish; neft va gaz konlarini izlash hamda ulardan foydalanish borasidagi ishlarni oʻtkazish chogʻida yer osti va boshqa tabiiy boyliklarni muhofaza qilish talablariga rioya etish; moddiy-texnika resurslari bilan taʼminlashda, ijtimoiy muammolarni hal qilishda neft, gaz hamda neft va gazni qayta ishlash sanoati korxonalari va tashkilotlarining tijorat aloqalarini rivojlantirish va mustahkamlashga koʻmaklashish; konsern tarkibiga kirgan korxonalar, tashkilotlar va muassasalarni malakali xodimlar bilan mustahkamlashga doir ishlarni amalga oshirish, ularni tayyorlash va qayta tayyorlashni tashkil qilish; ochiq gaz va neft favvoralari yuzaga kelishining oldini olish hamda ularni bartaraf etish chora-tadbirlarini amalga oshirish; konsern tarkibiga kirgan korxonalar va tashkilotlarning huquqlarini himoya qilish, davlat boshqaruvi idoralarida va chet ellarda ularning umumiy manfaatlarini ifoda etish. 3. Oʻzbekiston Respublikasining Prezidenti huzuridagi Vazirlar Mahkamasi oʻn kun muddat ichida Oʻzbekiston neft va gaz sanoati davlat konsernining faoliyatini tashkil etish yuzasidan qaror qabul qilsin.
SOBIQ SSR ITTIFOQINING QONUNGA OID HUJJATLARINI QAYTA KOʻRIB CHIQISH ISHLARINI TASHKIL ETISH TOʻGʻRISIDA
(law, 1992-04-29)

Vazirlar Mahkamasi qaror qiladi: 1. Belgilab qoʻyilsinki, Oʻzbekiston Respublikasining tegishli normativ hujjatlari qabul qilingunga qadar sobiq SSR Ittifoqining qonunga oid hujjatlarining Oʻzbekiston Respublikasi Konstitutsiyasiga va qonunchiligiga zid boʻlmagan qismlarining amal qilishi davom etadi. 2. Vazirliklar, idoralar, konsernlar: oʻzlari ilgari chiqargan, Oʻzbekiston Respublikasining amaldagi qonunchiligiga muvofiq boʻlmagan yoki ijtimoiy-iqtisodiy vaziyatning oʻzgarganligi munosabati bilan oʻzining muhimligini yoʻqotgan idoraviy hujjatlarini ekspert baholashidan keyin bekor qilsinlar yoki oʻzgartirsinlar; Vazirlar Mahkamasining sobiq SSSR Hukumatining qarorlari asosida qabul qilingan qonunga oid hujjatlarini bekor qilish yoki oʻzgartirish boʻyicha 2 oy muddat ichida takliflar tayyorlasinlar va Vazirlar Mahkamasining tegishli boʻlimlariga taqdim etsinlar. Oʻzbekiston Respublikasi Adliya vazirligi koʻrsatib oʻtilgan masalalar boʻyicha vazirliklar va idoralarning ishini muvofiqlashtirishni taʼminlasin. 3. Yuridik boʻlim (oʻrtoq Hamedov) bir oy muddat ichida Oʻzbekiston Respublikasining qonunga oid amaldagi hujjatlarini roʻyxatga olish va tartibga solish boʻyicha maxsus guruhning tarkibi va ish rejasi toʻgʻrisida takliflar kiritsin.
OʻZBEKISTON TARIXI MUZEYINI TASHKIL ETISH TOʻGʻRISIDA
(resolution, 1993-03-01)

Respublikada muzey ishlarini yanada rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Fanlar akademiyasi va Oʻzbekiston Xalq demokratik partiyasi Markaziy Kengashining V.I.Lenin markaziy muzeyining Toshkent filialini va Oybek nomidagi Oʻzbekiston xalqlar tarixi muzeyini tugatib, ularning negizida 1992-yildan boshlab Oʻzbekiston Fanlar akademiyasi huzuridagi Oʻzbekiston tarixi muzeyini tashkil etish haqidagi takliflar qabul qilinsin. 2. Belgilab qoʻyilsinki, Oʻzbekiston tarixi muzeyi ilmiy-tadqiqot muassasasi hisoblanadi. Oʻzbekiston tarixi muzeyi rahbar va ilmiy xodimlar mehnatiga haq toʻlash boʻyicha 1 toifaga kiritilsin. 3. Oʻzbekiston Respublikasi Fanlar akademiyasi huzuridagi yangidan tashkil etilayotgan Oʻzbekiston tarixi muzeyi V.I.Lenin Markaziy muzeyi sobiq Toshkent filialining va Oybek nomidagi Oʻzbekiston xalqlari tarixi muzeyining binolari va mol-mulkini tekinga balansga qabul qilib olsin. 4. Oʻzbekistonning taraqqiyot istiqbolini belgilash qoʻmitasi, Oʻzbekiston Respublikasi fan va texnika davlat qoʻmitasi, Moliya vazirligi 1993-yildan boshlab va keyingi yillarda Oʻzbekiston tarixi muzeyi tomonidan olib boriladigan ilmiy-tadqiqot ishlarini mablagʻ bilan taʼminlash, sobiq Oʻzbekiston xalqlari tarixi muzeyi binosini qayta qurish hamda texnikaviy jihozlash va badiiy bezash vositalaridan foydalangan holda ekspozitsiyalar tashkil etish uchun Oʻzbekiston Respublikasi Fanlar akademiyasiga zarur moliyaviy va moddiy resurslar ajratishni nazarda tutsinlar. 6. Oʻzbekiston Respublikasi Fanlar akademiyasi rahbariyati xodimlarning ishdan boʻshashi bilan bogʻliq masalalarni amaldagi qonunchilikka muvofiq hal etsin. 7. Oʻzbekiston Respublikasi Moliya vazirligi 1992-yilda Vazirlar Mahkamasining rezerv fondidan Oʻzbekiston Respublikasi Fanlar akademiyasiga Oʻzbekiston tarixi muzeyini saqlash uchun 2593,4 ming soʻm, shu jumladan, V.I. Lenin Markaziy muzeyi sobiq Toshkent filialining qarzini qoplash uchun 349,7 ming soʻm ajratsin.
KARTOShKA, MEVA-SABZAVOT MAHSULOTLARI VA QURUQ MEVANING XARID NARXLARINI OʻZGARTIRISh TOʻGʻRISIDA
(resolution, 2021-02-22)

Meva-sabzavot mahsulotlari yetishtirishni koʻpaytirishdan jamoa xoʻjaliklarining, davlat xoʻjaliklari va boshqa qishloq xoʻjalik korxonalarining moddiy manfaatdorligini oshirish maqsadida Vazirlar Mahkamasi qaror qiladi: 1. Kartoshka, meva-sabzavot mahsulotlarining asosiy turlari va quruq mevaning cheklangan xarid narxlari 1-ilovaga muvofiq tasdiqlansin. Oʻzbekiston Respublikasi Moliya vazirligi bir hafta muddat ichida yuqorida koʻrsatilgan ilovaga muvofiq yangi xarid narxlari preyskurantlarini manfaatdor vazirliklar va idoralarga yetkazsin. 2. Vazirlar Mahkamasining 1992-yil 21-yanvardagi 23-son qarori bilan tasdiqlangan qishloq xoʻjalik mahsulotlarini respublikadan tashqariga olib chiqib ketish tartibi asosan saqlab qolinsin. 1992-yilning 20-aprelidan boshlab korxonalar, xoʻjaliklar, tayyorlov tashkilotlari, kooperativlar, dehqon (fermer) xoʻjaliklari, ijarachilar, shaxsiy yordamchi xoʻjaliklarning egalari va fuqarolar tomonidan respublikadan tashqariga olib chiqib ketiladigan qishloq xoʻjalik mahsulotlari uchun 2-ilovaga muvofiq poshlina olish joriy qilinsin. Belgilab qoʻyilsinki, hukumatlararo bitimlarga va bevosita oʻrnatilgan xoʻjalik aloqalariga muvofiq respublikadan tashqariga meva-sabzavot mahsulotlari yetkazib beruvchi korxonalar, xoʻjaliklar va tashkilotlar poshlina toʻlashdan ozod qilinadilar. 3. Oʻzbekiston Respublikasi Moliya vazirligi, Davlat soliq bosh boshqarmasi bir hafta muddat ichida respublikadan tashqariga olib chiqib ketiladigan meva-sabzavot mahsulotlari uchun poshlina olish miqdorlarini hisoblab chiqarish hamda toʻlash tartibini banklar va soliq inspeksiyalariga yetkazsinlar. 4. Oʻzbekiston Respublikasi Prezidenti huzuridagi Vazirlar Mahkamasining 1992-yil 21-yanvardagi 23-son qarorining 3-bandi (2-ilova — meva-sabzavot mahsulotlari qismi; 3-ilova), 8 va 9-bandlari oʻz kuchini yoʻqotgan deb hisoblansin.
OʻZBEKISTON RESPUBLIKASI PROKURATURA IDORALARI XODIMLARIGA KLASS DARAJALARI BERISh TARTIBI TOʻGʻRISIDA
(decree, 2020-09-28)

Oʻzbekiston Respublikasi davlat mustaqilligining asoslari toʻgʻrisidagi Qonunga muvofiq: 1. Oʻzbekiston Respublikasi prokuraturasi idoralari xodimlarining klass darajalari va ularni berish tartibini belgilash toʻgʻrisidagi Nizom Oliy Kengash tomonidan qabul qilingunga qadar sobiq SSSR prokuraturasi idoralarida amal qilib kelgan klass darajalari saqlab qolinsin. 2. Belgilab qoʻyilsinki, Oʻzbekiston Respublikasi prokuraturasi idoralarining xodimlariga klass darajalarini, shu jumladan adliya katta maslahatchisi unvonini berish — Oʻzbekiston Respublikasining prokurori tomonidan, 3 klassdagi Davlat adliya maslahatchisi va undan yuqori unvonni berish Oʻzbekiston Respublikasi Prezidenti tomonidan amalga oshiriladi.
K.D. Ushinskiy nomidagi oʻqituvchilar malakasini oshirish va qayta tayyorlash markaziy institutini xalq taʼlimi xodimlari malakasini oshirish markaziy institutiga aylantirish toʻgʻrisida
(resolution, 2025-12-16)

Oʻqituvchilarni qayta tayyorlash sifatini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Xalq taʼlimi vazirligining K.D. Ushinskiy nomidagi oʻqituvchilar malakasini oshirish va qayta tayyorlash markaziy institutini Xalq taʼlimi xodimlari malakasini oshirish markaziy institutiga aylantirish toʻgʻrisidagi taklifi qabul qilinsin. 2. Xalq taʼlimi xodimlari malakasini oshirish markaziy institutiga oʻzbek shoiri, olim va maʼrifatparvar A. Avloniy nomi berilsin.
OʻZBEKISTON RESPUBLIKASI OMMAVIY AXBOROT VOSITALARINI ROʻYXATGA OLISh TARTIBIGA QOʻShIMChALAR KIRITISh TOʻGʻRISIDA
(resolution, 1998-04-15)

Oʻzbekiston Respublikasida ommaviy axborot vositalarini roʻyxatga olish boʻyicha ishlarni tartibga solish maqsadida Vazirlar Mahkamasi qaror qiladi: Oʻzbekiston Respublikasi Prezidenti huzuridagi Vazirlar Mahkamasining 1991-yil 25-sentabrdagi 244-son qarori bilan tasdiqlangan Oʻzbekiston Respublikasida ommaviy axborot vositalarini roʻyxatga olish tartibining 1-bandi quyidagi mazmundagi xatboshi bilan toʻldirilsin: “Roʻyxatga olish uchun ariza Oʻzbekiston Respublikasining “Ommaviy axborot vositalari toʻgʻrisida”gi Qonunning 7-moddasiga muvofiq beriladi”. Oʻzbekiston Respublikasida ommaviy axborot vositalarini roʻyxatga olish uchun taqdim etiladigan zarur hujjatlar roʻyxati ilova qilinadi. 1. Oʻzbekiston Respublikasining “Ommaviy axborot vositalari toʻgʻrisida”gi Qonunining 7-moddasiga muvofiq ommaviy axborot vositasini roʻyxatga olish toʻgʻrisida ariza. Arizada quyidagilar koʻrsatilishi kerak: muassis; nomi; tili (tillar); ommaviy axborot vositasi joylashgan joy; maqsad va vazifalari; taxmin qilinayotgan auditoriya; nashrning moʻljallanayotgan davriyligi; ommaviy axborot vositasi hajmi; mablagʻ bilan taʼminlash manbalari va moddiy texnika taʼminoti. Ariza murojaat qilingan kun va oy koʻrsatilgan holda Oʻzbekiston Respublikasi Davlat matbuot qoʻmitasi raisi nomiga beriladi. 2. Arizaga quyidagilar ilova qilinadi: a) ommaviy axborot vositasining muassisi, uning nomi va manzili; ustavi va uning Oʻzbekiston Respublikasi Adliya vazirligida, mahalliy davlat boshqaruvi organlarida roʻyxatga olinganligi toʻgʻrisidagi hujjatning nusxasi; noshirlik faoliyati uchun ruxsatnoma; b) muassis tomonidan mablagʻ bilan taʼminlash va ommaviy axborot vositasini chiqarishni moddiy texnikaviy taʼminlash masalalarining hal etilishi; nashrni bosib chiqarishning matbaa bazasi toʻgʻrisidagi maʼlumotnoma yoki dastlabki kelishuv; qogʻoz olish masalalari; yetkazib beruvchilar bilan shartnomalar; birjalar bilan oʻzaro aloqalar; boshqa manbalar; tahririyat moddiy-texnika bazasining taʼminlanishi; orgtexnika; bino; nashrni bosib chiqarish uchun moliyaviy mablagʻ ajratilishi (muassis bilan ommaviy axborot vositasi tahririyati oʻrtasida tuzilgan shartnoma yoki muassisning qarori–mablagʻ ajratish toʻgʻrisidagi yigʻilish bayonnomasi); v) ommaviy axborot vositasining Ustavi; g) ommaviy axborot vositasini nashr etish daromadlari va xarajatlari smetasi loyihasi; d) muassis bilan kelishilgan tavsiya etilayotgan shtat jadvali; bosh muharrir lavozimiga tavsiya etilayotgan nomzod (qisqacha tavsifnoma); ommaviy axborot vositasi mahsulotlarini tarqatish usullari; nashrga obuna; “Soyuzpechat” agentligi yoki boshqa korxonalar orqali chakana savdoda tarqatish toʻgʻrisida shartnoma; fuqarolar tomonidan.
ADABIYOT VA SANʼAT ASARLARI NAShRI OMMAVIY IJROChILIK VA BOShQA XILDAGI KOʻRINIShLARDA FOYDALANILGANLIK UChUN MUALLIFLIK STAVKALARI MIQDORI HAQIDA
(resolution, 1993-06-23)

Vazirlar Mahkamasi qaror qiladi: 1. 1992-yil 1-yanvardan boshlab adabiyot va sanʼat asarlari nashri ommaviy ijrochilik va boshqa xildagi koʻrinishlarda foydalanganlik uchun mualliflik stavkalari miqdori Oʻzbekiston SSSR Ministrlar Sovetining “Adabiyot va sanʼat asarlari nashri, ommaviy ijrochilik va boshqa xildagi koʻrinishlarda foydalanganlik uchun mualliflik stavkalari miqdori haqida” 1988-yil 16-noyabrdagi 428-son qarorida belgilangan mualliflik stavkalari va 1991-yilda roʻznomalar va jurnallarga ajratilgan mualliflik fondlari miqdori ikki barobar koʻpaytirilgan holda qoʻllanilsin. 2. Oʻzbekiston Respublikasi Moliya vazirligi respublika budjetidan Oʻzbekiston Respublikasi Madaniyat vazirligi, Davlat matbuot qoʻmitasi va davlat teleradioeshittirish kompaniyasiga koʻrsatilgan xarajatlarni qoplash uchun mablagʻ ajratsin.